OpenLLM-France/wikimedia huggingface dataset:
# Panell detector pla

Un panell detector pla és un dispositiu que permet realitzar una radiografia proporcionant una imatge digital radiològica a l'instant. Es fabriquen en dues topologies: amb forma de "cassette" o integrats dins d'un equip. En general, es fa referència a aquest tipus de dispositiu sota les sigles DR per "Radiologia digital" a diferència dels altres sistemes que funcionen únicament amb "cassette" (una placa de fòsfor fotoestimulable PSP) una tecnologia anomenada "CR" o "Radiografia computada".
D'entre els tipus de panells detectors plans, els que funcionen amb "cassette" tenen una forma rectangular amb una superfície activa que va des de 5 x 5cm fins a 60 x100cm amb un gruix d'1 a 10 cm. La mida més comuna utilitzada en la medicina humana és de 36 x 43 cm (14 x 17 polzades).
Segons el principi físic utilitzat, aquests detectors es divideixen en dos grups principals:
* Detectors de conversió directa: Els rajos X es converteixen directament en un senyal elèctric (tècnica CMOS)
* Detectors de conversió indirecta: Els rajos X es converteixen en fotons (tecnologia de silici amorf o seleni) que al seu torn són convertits en un senyal elèctric.
Els detectors són generalment bidimensionals, però n'hi ha algunes versions en les que un detector lineal d'una sola dimensió es mou a una velocitat constant al llarg de tota la superfície activa del panell (com un escànner típic d'ordinador), generant la segona dimensió.

## Vegeu també

* Radiografia computada
* Placa de fòsfor fotoestimulable
* Imatge mèdica
* Fluoroscopia
* RAJOS X
* PACS

## Referències

* 1 2 Jerrold T. Bushberg; J. Anthony Seibert & Edwin M. Leidholdt. The Essential Physics of Medical Imaging. Lippincott Williams & Wilkins, 16 novembre 2001, p. 300–. ISBN 978-0-683-30118-2 [Consulta: 1r octubre 2012].
* 1 2 Goel, Ayush. «Flat panel detectors». Radiopaedia.org. [Consulta: 12 setembre 2014].

## Enllaços externs

* Fuji Image Plate Website
# Abdul Latif Khan

Abdul latif Khan ibn Ibrahim (+1518) fou kan de Kazan, germà de Muhammad Amin.
Mamuk Khan el xibànida que governava, s'havia mostrat com un lladre; un dia va anar amb tropes cap al principat d'Arsk per conquerir-lo, però no ho va aconseguir i al seu retorn es va trobar amb les portes de Kazan tancades i se li demanava marxar, ja que no necessitaven un lladre com a sobirà. Mamuk amb les riqueses acumulades va tornar al seu país originari. Els ciutadans van demanar el nomenament de kan al gran príncep de Moscou però que no fos Muhammad Amin que havia comès ultratges contra les khatuns (esposes) i recomanaven a Abdul latif Khan, germà de Muhammad Amin. El gran príncep ho va concedir.
Abdul Latif va arribar el maig de 1497 acompanyat dels prínceps Simeó Kholmski i Feodor Palitski; el poble li va jurar fidelitat a ell i al gran príncep. Muhammad Amin va rebre els feus de Koshira, Serpukhof i Khotum on per la seva cobdícia i baixesa aviat es va fer impopular. El gran príncep va avisar del que havia passat a la khatun Nur Sultan, la mare de Muhammad Amin i d'Abdul Latif, però li va prometre que el kanat sempre romandria en mans de la seva família. Aquesta va informar que estava a punt de fer la peregrinació a la Meca i que la tornada visitaria als seus fills.
Vers el 1499 Agalak, un príncep de l'Horda de Xiban i germà de Mahmuk, va agafar les armes contra el kan però el gran príncep va enviar un exèrcit a defensar-lo, manat per Feodor Belski; aquest va expulsar Agalak i després va sortir del territori però deixant tropes manades per Miquel i Loban Riapolovski. Uns mesos després van derrotar els caps nogais Yamgurchi i Musa, que atacaven a Abdul Latif segurament en nom del kan d'Astracan que es considerava kan de l'Horda d'Or. Mentre Muhammad Amin havia obtingut un alt comandament a l'exèrcit rus en la campanya contra Lituània del 1500.
El gener del 1502, amb l'excusa que el kan Abdul Latif feia injustícies, va ordenar al gran príncep Basili Nozdrovati fer-lo presoner i portar-lo a Moscou; després fou traslladat a Bielosero on va quedar en confinament. Muhammad Amin va tornar per tercera vegada al tron.
Muhammad Amin es va posar malalt vers 1517 i va intercedir pel seu germà Abdul Latif Khan i va demanar que fos nomenat hereu. El gran príncep li va concedir el feu de Koshira (que sovint havien ocupat els futurs kans) però va morir a Moscou el 9 de novembre de 1518.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Tirà capblanc

El tirà capblanc (Arundinicola leucocephala) és un ocell de la família dels tirànids (Tyrannidae) i única espècie del gènere Arundinicola. Habita aiguamolls, praderies humides i vores de rius del nord i est de Colòmbia, Veneçuela, Trinitat, Guaiana, nord, centre i est del Brasil, nord-est del Perú, nord i est de Bolívia, el Paraguai i nord de l'Argentina.

## Referències

* ↑ «Tirà capblanc». Cercaterm. TERMCAT, Centre de Terminologia. Rev. 20/01/2023(català)
# Tabarca Llibres

Tabarca Llibres és una editorial valenciana dedicada al món de l'ensenyament, que publica llibres de text, diccionaris i material lingüístic, i novel·les juvenils i obres de poesia i teatre. Publica els textos guardonats als premis literaris Ciutat de Torrent i Ciutat de Borriana, amb autors com Juli Capilla, Vicent Sanhermelando, Pep Castellano, Francesc Gisbert i Muñoz, Enric Lluch i Girbés o Joan Pla Villar. Publiquen, entre d'altres, la col·lecció de llibres Nou d'ací d'allà, una col·lecció destinada a preparar els estudiants de les proves de la Junta Qualificadora de Coneixements del Valencià. A més, són els responsables dels premis literaris Ciutat de Borriana o del premi de poesia Ciutat de Torrent.

## Referències

* ↑ Juli Capilla debuta en la novel·la juvenil amb una aventura per Tabarca notícia a Levante-EMV del 30 de setembre de 2011
* ↑ Entrevista a Vicent Sanhermelando Arxivat 2012-06-29 a Wayback Machine. del 6 de febrer de 2011 a Periodista Escolar de Las Provincias
* 1 2 Col·leccions de Tabarca llibres
* ↑ Qui atropella a qui article d'opinió de J. Leonardo Giménez a Levante-EMV del 12 de gener de 2012
* ↑ El jurado falla los galardones del Premi de Novel·la Juvenil Ciutat de Burriana notícia a Levante-EMV del 7 de febrer de 2008 (castellà)
* ↑ Carme Arnau i Josep Usó guanyen els premis literaris Ciutat de Torrent notícia a Levante-EMV del 20 de desembre de 2011 (castellà)

## Enllaços externs

* Tabarca Llibres
# Tartrat d'hidrogen i potassi

El tartrat d'hidrogen i potassi, antigament conegut com a bitartrat de potassi, crema de tàrtar o crémor tàrtar, és un compost químic amb la fórmula KC$_4$H$_5$O$_6$, és un subproducte de la vinificació. És la sal àcida de potassi de l'àcid tàrtric o àcid tartàric, el qual és un àcid dicarboxílic. Es presenta com una pols blanca i cristal·lina soluble en àcids i àlcalis i insoluble en àcid acètic i l'alcohol. Està relacionat amb el tartrat de potassi.

## Presentació

El tartrat d'hidrogen i potassi cristal·litza en els dipòsits de vi durant la fermentació alcohòlica del suc de raïm i pot precipitar fora de les ampolles. Aquests cristalls també poden precipitar fora del suc de raïm que s'hagi refredat o emmagatzemat durant un cert temps. Els cristalls es poden treure per filtració amb un teixit.

## Aplicacions

El tartrat d'hidrogen i potassi s'empra en la indústria alimentària com a estabilitzant de la clara d'ou i de les cremes batudes. Evita la cristal·lització dels xarops de sucre. Redueix la decoloració de les verdures envasades. També es fa servir en els llevats de forner com activador i com a substitut, combinat amb el clorur de potassi, de la sal comuna.
En medecina s'usava com a purgant i com a mordent en tintoreria.
Com a producte casolà de la neteja es barreja amb suc de llimona o vinagre blanc i serveix per a netejar metalls o treure les taques de la porcellana.
En la química, d'acord amb l'organisme NIST, es fa servir com a referència principal de la solució Buffer (estabilització del pH).

## Referències

* ↑ «Lloyds Vinyard FAQs». Arxivat de l'original el 2011-12-15. [Consulta: 18 gener 2014].
* ↑ National Center for Home Food Preservation
* ↑ «Michigan State University Extension Home Maintenance And Repair - Homemade Cleaners - 01500631, 06/24/03». Arxivat de l'original el 2009-06-23. [Consulta: 18 gener 2014].
* ↑ Harris, Daniel C. W. H. Freeman. Quantitative Chemical Analysis. 7a, 17 juliol 2006. ISBN 978-0-7167-7694-9.

## Enllaços externs

* Description of Potassium Bitartrate at Monash Scientific
# Fosston (Minnesota)

Fosston és una població dels Estats Units a l'estat de Minnesota. Segons el cens del 2000 tenia 1.575 habitants.

## Demografia

Segons el cens del 2000, Fosston tenia 1.575 habitants, 681 habitatges, i 379 famílies. La densitat de població era de 373,1 habitants per km².
Dels 681 habitatges en un 26% hi vivien nens de menys de 18 anys, en un 42,4% hi vivien parelles casades, en un 10% dones solteres, i en un 44,2% no eren unitats familiars. En el 40,2% dels habitatges hi vivien persones soles el 25,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 22,2% entre 25 i 44, un 19,6% de 45 a 60 i un 28,7% 65 anys o més.
L'edat mediana era de 44 anys. Per cada 100 dones de 18 o més anys hi havia 78,4 homes.
La renda mediana per habitatge era de 27.634 $ i la renda mediana per família de 40.521 $. Els homes tenien una renda mediana de 29.688 $ mentre que les dones 21.176 $. La renda per capita de la població era de 17.064 $. Entorn de l'11,4% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fosston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Fosston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Pseudoeurycea robertsi

Pseudoeurycea robertsi és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Paratelmatoscopus mindanensis

Paratelmatoscopus mindanensis és una espècie d'insecte dípter pertanyent a la família dels psicòdids que es troba a les illes Filipines.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ A Taxonomic Study of Philippine Psychodidae (Diptera) Arxivat 2016-03-03 a Wayback Machine. (anglès)
# Abies religiosa

Abies religiosa (en nàhuatl, oyamel) és una espècie de conífera de la família de les pinàcies nadiua de les muntanyes del centre i del sud de Mèxic (Eje Volcánico Transversal, Sierra Madre del Sur) i oest de Guatemala. Creix a altituds de 2.100-4.100 m en el bosc nebulós amb molta temperatura i temperatures fresques, estius humits i hiverns secs però a la part de l'estat de Veracruz creix amb pluges al llarg de tot l'any. A l'hivern hi neva en els llocs on creix a les majors altituds.
Abies religiosa és un arbre de mida mitjana i de fullatge persistent que fa fins a 25-50 m d'alt. Les seves llavors són alades i les alliberen unes pinyes que es desintegren quan són madures. Els arbres provinents del volcà de Colima, Jalisco tenen pinyes semblants a les de l'avet noblei de vegades es consideren com una espècie separada, Abies colimensis.

## Significat cultural

Abies religiosa té aquest nom per les festes de Nadal que es fan Mèxic on es fan servir les fulles tallades. També és l'arbre preferit per les papallones monarca (Danaus plexippus) per hibernar a Mèxic. La distribució d'aquesta espècie disminueix per la desforestació i l'impacte humà.

## Referències

* ↑ The Plant List
* Liu, T. S. (11 November 1971). A Monograph of the genus Abies. National Taiwan University.
# Tirà cardenal de l'illa de San Cristóbal

El tirà cardenal de l'illa de San Cristóbal (Pyrocephalus dubius) és un ocell extint de la família dels tirànids (Tyrannidae).

## Hàbitat i distribució

Habitava els matolls de l'illa de San Cristóbal, a les Galàpagos.

## Referències

* ↑ «Tirà cardenal de l'illa de San Cristóbal». Cercaterm. TERMCAT, Centre de Terminologia. Rev. 20/01/2023(català)
# Idith Zertal

Idith Zertal va néixer a Ein Shemer, un quibuts al nord d'Israel, el 12 de novembre de 1945. És una historiadora i assagista israeliana, ha estat professora a l'Institut d'Estudis Jueus de la Universitat de Basilea (Suïssa), a la universitat Interdisciplinary Center Herzliya de Hertseliyya, (Israel) i a la Universitat Hebrea de Jerusalem. Va ser professora visitant a la Universitat de Chicago i a l'École des Hautes Études en Sciences Sociales de París.
Ha publicat llibres sobre l'holocaust i la història recent d'Israel. Forma part del corrent historiogràfic anomenat dels "nous historiadors", mostrant-se crítica amb l'ocupació d'Israel sobre el poble palestí. És autora de moltes obres sobre la Xoà (l'Holocaust), el sionisme i l'Estat d'Israel, entre les quals destaquen Des rescapés pour un État: La politique sioniste d'immigration clandestine en Palestine 1945-1948 (Calmann-Lévy, 2000) i Lords of the Land (Dvir, 2005). La nació i la mort, el seu llibre cabdal, que ha estat traduït al català (Lleonard Muntaner Editor, 2006) i al castellà (Gredos, 2010). Idith Zertal va publicar una traducció a l'hebreu dels diaris filosòfics d'Hannah Arendt.

## Obra

* La nació i la mort, Palma, Lleonard Muntaner Editor, 2005.
* Israel's Holocaust and the Politics of Nationhood, Cambridge University Press, ISBN 0-521-85096-7.
* From Catastrophe to Power, Holocaust Survivors and the Emergence of Israel, University of California Press, 1998, ISBN 0520215788

## Referències

* ↑ «Library of Congress LCCN Permalink n87110493». [Consulta: 7 octubre 2020].
* ↑ «Frau Zertal, Idith». [Consulta: 7 octubre 2020].
* ↑ «Makers of Jewish Modernity: Thinkers, Artists, Leaders, and the World They Made». [Consulta: 7 octubre 2020].
* ↑ «Zertal, Idith: Nation und Tod — hanspeter.stalder.ch». [Consulta: 7 octubre 2020].
* ↑ Press, Europa. «CATALUNYA.-La ensayista israelí Idith Zertal considera que ser polémica es "incluso un placer"», 16-02-2010. [Consulta: 7 octubre 2020].
* ↑ Muñoz, Juan Miguel «El Holocausto como discurso político» (en castellà). El País [Madrid], 27-01-2010. ISSN: 1134-6582.
* ↑ «Sobre la Shoá y el discurso de Israel» (en castellà). [Consulta: 7 octubre 2020].
* ↑ «Idith Zertal». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* Currículum Arxivat 2007-12-27 a Wayback Machine., Plana de la universitat.
* Crítica Arxivat 2007-04-20 a Wayback Machine., Miquel Àngel Llauger
* Crítica, El Llibreter
# Tartrat de potassi

El tartrat de potassi, conegut també com a argol, és una sal de l'àcid tàrtric i el catió potassi, la qual fórmula química és ${\ce {K2C4H4O6}}$. S'empra com additiu alimentari amb el codi E336(II), igual que l'hidrogen tartrat de potassi amb el qual sovint se'l confon. Com totes les sals de l'àcid tàrtric presenta dos enantiòmers i una forma meso.

## Propietats

A temperatura ambient és un sòlid cristal·lí blanc, punt de fusió 200 °C, densitat 1,98 g/cm³, rotació específica 26° - 28°. És molt soluble en aigua, en 0,7 ml d'aigua se'n dissol 1 g.
S'obté per reacció de l'àcid tàrtric amb tartrat de potassi i sodi i sulfat de potassi, seguit d'una filtració, purificació, precipitat i secat.

## Aplicacions

La seva principal aplicació és en el camp de l'enologia, on s'empra per rebaixar el pH del vi. Com que és una sal de l'àcid tàrtric, component natural del vi, no modifica la composició d'aquest. També s'empra en la indústria farmacèutica, en indústria cosmètica i com a reactiu químic.

## Referències

* 1 2 «Potassium Tartrate» (en anglès). [Consulta: 4 octubre 2019].
# Fossò

Fossò és un municipi italià, dins de la ciutat metropolitana de Venècia. L'any 2007 tenia 6.582 habitants. Limita amb els municipis de Campolongo Maggiore, Camponogara, Dolo, Sant'Angelo di Piove di Sacco (PD), Stra i Vigonovo.

## Administració

Llista d'alcaldes :
| Període | Identitat | Partit |
| 2007- | Guido Carraro | PD |
# Pseudoeurycea saltator

Pseudoeurycea saltator és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Paratelmatoscopus longistylis

Paratelmatoscopus longistylis és una espècie d'insecte dípter pertanyent a la família dels psicòdids que es troba a Austràlia: el Territori de la Capital Australiana.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Checklist to the Australian species (anglès)
# Abigail Adams

Abigail Adams (Weymouth, 22 de novembre del 1744-Quincy, 28 d'octubre del 1818), de soltera Abigail Smith i també coneguda com a Abigail Smith Adams, fou la primera segona dama (esposa del vicepresident) i la segona primera dama dels Estats Units.
Filla d'un pastor pertanyent a una congregació, fou educada totalment a casa seva i es tornà una àvida lectora de textos sobre història. Contragué matrimoni amb John Adams el 1764 i tingueren quatre fills, incloent-hi John Quincy Adams. El 1774 inicià una prolífica correspondència amb el seu marit, que treballava al Congrés Continental de Filadèlfia; descrivia la vida quotidiana i abordava assumptes públics durant la Guerra d'Independència amb enginy i agudesa política. Abigail continuà amb les seves missives a la família i amistats mentre es trobava a Europa (1784–1788) i a Washington D. C. (1789–1801) acompanyant la carrera diplomàtica i presidencial del seu espòs, de qui sempre fou considerada una influent consellera. Morí de febre tifoide.

## Referències

* 1 2 «Abigail Adams» (en anglès). The White House Historical Association. [Consulta: 9 abril 2023].
* ↑ «Abigail Smith Adams» (en anglès). The White House. [Consulta: 9 abril 2023].
* 1 2 Mastroianni, Greta. «Abigail Adams» (en italià). Enciclopedia delle donne. [Consulta: 9 abril 2023].
# Tit Aufidi

* Per a altres significats sobre Tit Aufidi (cònsol), vegeu «Aufidi de Quios».
* Per a altres significats, vegeu «Tit Aufidi (metge)».
Tit Aufidi (en llatí Titus Aufidius) va ser un jurista romà, germà o potser cosí de Marcus Virgilius que va portar l'acusació de Sul·la l'any 86 aC. Formava part de la gens Aufídia, una família romana d'origen plebeu.
Probablement és el mateix Aufidi que va ser qüestor l'any 84 aC i després pretor d'Àsia. També seria probablement l'Aufidi que va competir amb Ciceró pel consolat l'any 63 aC. Va viure i morir al segle i aC. Ciceró diu que va morir a una edat molt avançada, i que era un home bo i inofensiu però no gaire bon orador.

## Referències

* ↑ Graves, John Thomas. «Titus Aufidius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Idiotisme

«Idiotisme» té aquests significats:
* Llengua: Idiotisme idiomàtic, locució difícil de traduir literalment
* Medicina obsoleta: Idiotisme, actualment un tipus de discapacitat psíquica
# Talaiot de Gomereta - Darrera ses Cases

El talaiot de Gomereta - Darrera ses Cases és un jaciment arqueològic situat prop de les cases de la possessió de Gomereta del municipi de Llucmajor, Mallorca. El jaciment està format per un talaiot de planta circular amb columna central polilítica i d'altres restes adossades.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 58. ISBN 84-500-5970-4.
# Tatàrskaia Pakàievka

Tatàrskaia Pakàievka (en rus: Татарская Пакаевка) és un poble de l'óblast de Saràtov, a Rússia, segons el cens del 2010 tenia 307 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Pseudoeurycea unguidentis

Pseudoeurycea unguidentis és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Partit socialista

«Partit socialista» té aquests significats:
* Àfrica
** Partit Socialista (Senegal)
* Amèrica
** Partido Socialista - Frente Amplio (Equador)
* Europa:
** Partit Socialista Europeu
** Partit Socialista (Portugal)
** Partit dels Socialistes de Galícia
** Partit Socialista (França)
** Partit Socialista dels Treballadors (Luxemburg)
** Partit Socialista d'Andalusia
** Partit Socialista d'Euskadi - Euskadiko Ezkerra
** Partit Socialista Obrer Espanyol
** Partit Socialista (Països Baixos)
** Partit Socialista Italià
* Països Catalans:
** Partit dels Socialistes de Catalunya
** Federació Catalana del Partit Socialista Obrer Espanyol
** Partit Socialista Popular català
** Partit Socialista de Catalunya-Congrés
** Partit Socialista de Catalunya-Reagrupament
** Partit Socialista de les Illes Balears
** Federació Socialista Balear del Partit Socialista Obrer Espanyol
** Partit Socialista del País Valencià
** Partit Socialista de les Illes
** Partit Socialista de Mallorca
** Partit Socialista de Menorca
** Partit Socialista Unificat de Catalunya
** Partit Socialista Unificat de Catalunya viu
** Partit Socialista d'Alliberament Nacional
** Partit Socialista d'Alliberament Nacional-Provisional
** Partit Socialista Valencià
# Ahmed Musa

Ahmed Musa (nascut el 14 d'octubre de 1992) és un futbolista nigerià que juga com a davanter. És internacional amb la selecció de Nigèria.

## Referències

* ↑ Ahmed Musa a National-Football-Teams.com (anglès)